ครม. เห็นชอบแต่งตั้งพลเอก วัลลภ รักเสนาะ และพลเอก สุทัศน์ กาญจนานนท์กุล เป็นผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้
ครม. เห็นชอบแต่งตั้งพลเอก วัลลภ รักเสนาะ และพลเอก สุทัศน์ กาญจนานนท์กุล เป็นผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้นางสาวไตรศุลี ไตรสรณกุล รองโฆษกประจำสำนักนายกรัฐมนตรี แถลงผลการประชุมคณะรัฐมนตรีว่า ที่ประชุม ครม.มีมติเห็นชอบแต่งตั้งบุคคลตามที่สำนักงานสภา ความมั่นคงแห่งชาติ ในฐานะสำนักงานเลขานุการคณะกรรมการขับเคลื่อนการแก้ไขปัญหาจังหวัดชายแดนภาคใต้ เสนอ โดยผ่านความเห็นชอบของนายกรัฐมนตรีและพลเอกประวิตร วงษ์สุวรรณ รองนายกรัฐมนตรี ในฐานะประธานกรรมการขับเคลื่อนการแก้ไขปัญหาจังหวัดชายแดนภาคใต้แล้ว คือแต่งตั้งให้พลเอก วัลลภ รักเสนาะ และพลเอกสุทัศน์ กาญจนานนท์กุล เป็นผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ เนื่องจากเห็นว่าเป็นผู้ทรงคุณวุฒิและมีประสบการณ์ในการแก้ไขปัญหาชายแดนภาคใต้นอกจากนี้ ยังมีมติแต่งตั้งคณะกรรมการผู้ทรงคุณวุฒิ ในคณะกรรมการนโยบายเทคโนโลยีป้องกันประเทศ จำนวน 6 คน อาทิ พลอากาศเอก เมธา สังขวิจิตร กรรมการผู้ทรงคุณวุฒิด้านการทหาร